گھنٹہ گھر

حسین آباد کلاک ٹاور بھارت کے لکھنؤ شہر میں واقع ایک کلاک ٹاور  ہے۔ اسے حسین آباد ٹرسٹ نے 1881 میں متحدہ صوبہ اودھ کے پہلے لیفٹیننٹ گورنر سر جارج کوپر کی آمد کے موقع پر تعمیر کیا تھا۔ یہ 5000000 روپے کی لاگت سے تعمیر کیا گیا تھا۔

تاریخ 
یہ رومی دروازہ ، بڑا امام باڑا اور ٹیلےوالی مسجد سے متصل واقع ہے۔ 1881 میں تعمیر کردہ حسین آبادکلاک ٹاور ہندوستان کے تمام کلاک ٹاورز میں سب سے اونچا  ہے۔ اسے لندن کے بگ بین کلاک ٹاور کی نقل کے طور پر بنایا گیا تھا۔

رچرڈ روسکل بے نے اس کے ڈھانچے کو ڈیزائن کیا،جس کی اونچائی   ہے، اور یہ وکٹورین اور گوتھک طرز کے ساختی ڈیزائن کی عکاسی کرتا ہے۔ گن میٹل کو گھڑی کے پرزوں کی تعمیر کے لیے استعمال کیا گیاہے۔ اس کے بہت بڑے پینڈولم کی لمبائی 14 فٹ ہے اور گھڑی کا ڈائل 12 مکمل سونے کے پھول اور اس کے گرد گھنٹیوں کی شکل میں ڈیزائن کیا گیا ہے۔

گھڑی ٹاور 
2010 میں ضلعی انتظامیہ نے گھڑی کو تبدیل کرنے کا فیصلہ کیا۔ لیکن پھر دو سامری کیپٹن پریتوش چوہان اور اکھلیش اگروال نے انتظامیہ سے رابطہ کیا کہ انہیں اس کی مرمت کی اجازت دی جائے تاکہ مکینیکل گھڑی کو الیکٹرانک گھڑی سے تبدیل نہ کیا جائے۔ یہ کیپٹن چوہان کا اپنے شہر کے لیے جذبہ  محبت تھاکہ انھوں نے اس وقت کے ڈی ایم امیت گھوش سے درخواست کی کہ انھیں اس کی مرمت کا موقع دیں۔ انہوں نے تین سال تک اس پر کام کیا اور پوری گھڑی کو پرو بونو بنیادوں پر دوبارہ بنایا۔

13 اپریل 2010 کو انھوں نےمرمت کا کام  شروع کیا اور 28 اکتوبر 2010 تک ناکارہ گھڑی کو فعال بنانے میں کامیاب ہوگیے۔ آخرکار13 ستمبر 2011 کو 27 سال ناکارہ رہنے کے بعد دیوہیکل کلاک ٹاور کی گھڑی دوبارہ بحال ہوئی۔

حوالہ جات 

ہندوستان میں 1881ء کی تاسیسات
لکھنؤ کے سیاحتی مقامات
لکھنؤ کی عمارات و ساخات
بھارت میں گھنٹہ گھر
ویکی ڈیٹا پر موجود متناسقات
قدیم ایجادات
گھنٹہ گھر
گھڑیال
یونانی ایجادات